Euroopa Liidu Teataja L 258 , 28/10/1995 Lk 0003 - 0004



Nõukogu määrus (EÜ) nr 2506/95, 25. oktoober 1995, millega muudetakse ühenduse sordikaitset käsitlevat määrust (EÜ) nr 2100/94 EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 235, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust [3] ning arvestades, et: määrusega (EÜ) nr 2100/94 [4] luuakse siseriiklike kordade kõrvale ühenduse kord, mis võimaldab anda kogu ühenduses kehtivaid õigusi tööstusomandile; nimetatud ühenduse korda rakendab ja kohaldab ühenduse amet, mis on juriidiline isik ja mille nimi on ühenduse sordiamet; pidades silmas vajadust tagada ühenduse jurisdiktsiooni all apellatsioonmenetluse ühtsus tööstus- ja kaubandusomandi eri valdkondades, on asjakohane viia määrusega (EÜ) nr 2100/94 asutatud ühenduse sordiameti või selle apellatsioonikodade otsuste vastu esitatavaid kaebusi käsitlevad eeskirjad vastavusse ühenduse kaubamärki käsitlevas nõukogu 20. detsembri 1993. aasta määruses (EÜ) nr 40/94 [5] sätestatud eeskirjadega; Euroopa ühenduste esimese astme kohtu asutamise kohta tehtud nõukogu 24. oktoobri 1988. aasta otsuse 88/591/ESTÜ, EMÜ, Euratom [6] kohaselt ja kui ühenduse õigusega reguleeritava asutuse loomist käsitlevas õigusaktis ei sätestata teisiti, kasutab see kohus kõigepealt Euroopa Kohtule ühenduste asutamislepingutega – eriti EÜ asutamislepingu artikli 173 neljanda lõigu kohaselt esitatud kaebuste osas – ja nende rakendamiseks vastuvõetud õigusaktidega antud pädevust; määrusega (EÜ) nr 2100/94 Euroopa Kohtule antud pädevust tühistada või muuta apellatsioonikodade ja eri juhtudel ameti otsuseid teostab esimese astmena eespool nimetatud kohus vastavalt eespool nimetatud otsusele, ON VASTU VÕTNUD KÄESOLEVA MÄÄRUSE: Artikkel 1 Nõukogu määrust (EÜ) nr 2100/94 muudetakse järgmiselt. 1. Artikli 67 lõiget 3 muudetakse järgmiselt: - saksakeelses tekstis asendatakse sõnad "direkte Beschwerde" sõnadega "unmittelbare Klage" ja sõna "eingelegt" sõnaga "erhoben", - inglisekeelses tekstis asendatakse sõnad "direct appeal" sõnadega "direct action" ja sõna "lodged" sõnaga "brought". 2. Artikkel 73 asendatakse järgmisega: "Artikkel 73 Apellatsioonikodade otsuste vastu esitatavad kaebused 1. Kaebusi käsitlevate apellatsioonikodade otsuste vastu võib Euroopa Kohtule esitada kaebuse. 2. Kaebuse aluseks võib olla pädevuse puudumine, olulise menetlusnormi rikkumine, asutamislepingu, käesoleva määruse või nende rakendusnormide rikkumine või võimu kuritarvitamine. 3. Euroopa Kohtu pädevuses on vaidlustatud otsus tühistada või seda muuta. 4. Kaebuse võib esitada apellatsioonmenetluse pool, kelle nõudmised on osaliselt või tervikuna rahuldamata jäetud. 5. Kaebus esitatakse Euroopa Kohtule kahe kuu jooksul pärast apellatsioonikoja otsuse väljakuulutamist. 6. Amet peab võtma vajalikud meetmed Euroopa Kohtu otsuse täitmiseks." 3. Artiklit 74 muudetakse järgmiselt: - saksakeelses tekstis asendatakse pealkiri pealkirjaga "Unmittelbare Klage" ja lõige 1 järgmisega: "1. Die Entscheidungen des Amtes nach Artikel 29 und Artikel 100 Absatz 2 sind mit der unmittelbaren Klage beim Gerichtshof anfechtbar.", - inglisekeelses tekstis asendatakse pealkiri pealkirjaga "Direct action" ja lõikes 1 asendatakse sõnad "A direct appeal to the Court of Justice of the European Commu-nities may lie from" sõnadega "A direct action may be brought before the Court of Justice against". Artikkel 2 Käesolev määrus jõustub järgmisel päeval pärast selle avaldamist Euroopa Ühenduste Teatajas. Käesolevat määrust kohaldatakse alates 27. aprillist 1995. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 25. oktoober 1995 Nõukogu nimel eesistuja L. Atienza [1] EÜT C 117, 12.5.1995, lk 10. [2] EÜT C 269, 16.10.1995. [3] EÜT C 236, 11.9.1995. [4] EÜT L 227, 1.9.1994, lk 1. [5] EÜT L 11, 14.1.1994, lk 1. Määrust on muudetud määrusega (EÜ) nr 3288/94 (EÜT L 349, 31.12.1994, lk 83). [6] EÜT L 319, 25.11.1988, lk 1. (Parandus: EÜT L 241, 17.8.1989, lk 4.) Otsust on viimati muudetud otsusega 94/149/ESTÜ, EÜ (EÜT L 66, 10.3.1994, lk 29). --------------------------------------------------